Demis Roussos sterfDemis Roussos Die 68-jarige Griekse sanger, Demis Roussos, is die naweek in ‘n hospitaal in Athene oorlede, berig ANP. Die nuus het bekend geword toe sy dogter die Franse koerant, Le Figaro in kennis gestel het. Roussos het aanvanklik naam gemaak as die sanger van die groep, Aphrodite’s Child, en verskeie treffers dateer uit hierdie tydperk. In 1967 het hy met die komponis Vangelis Papathanassiou, wat net die naam Vangelis gebruik het, saamgespan. Onder die treffers uit hierdie era tel Rain and Tears en ’n verwerking van Plaisir d’Amour. In die sewentigerjare het hy as solis naam gemaak met onder meer bekende treffers soos My friend the wind en Forever and ever. Hier volg ‘n musiekvideo van My friend the wind. http://youtu.be/CTgloMcGh7k